seungwon929/Th-miracl huggingface dataset:
แก๊งค้ายาอัศวินเทมพลาร์

แก๊งค้ายาอัศวินเทมพลาร์ (; ) เป็นองค์กรอาชญากรรมเม็กซิโกที่เดิมประกอบด้วยแก๊งค้ายาลาฟามิเลียมิโชอากานาที่หลงเหลืออยู่ ซึ่งอยู่ในรัฐมิโชอากังของรัฐเม็กซิโก

หลังจากการเสียชีวิตที่ถูกกล่าวหาครั้งแรกของฟรันซิสโก มอนเตส และผู้ร่วมก่อตั้งอย่างนาซาริโอ โมเรโน ที่เป็นผู้นำของกลุ่มแก๊งค้ายาลาฟามิเลียมิโชอากานา เมื่อวันที่ 9 ธันวาคม ค.ศ. 2010 การแบ่งแยกระหว่างผู้นำองค์กรก็ได้อุบัติขึ้น ผู้ร่วมก่อตั้งแก๊งบางคนอย่างพี่น้องมอนเตส; เฟรด มอนเตส เซเอเม และฟรังก์ มอนเตส, เซร์บันโด โกเมซ มาร์ติเนซ และดิโอนิซิโอ โลยา ปลังการ์เต ได้ตั้งตัวเองเป็นผู้นำแก๊งใหม่โดยเรียกตัวเองว่า "กาบาเยโรสเตมปลาริโอส" ("อัศวินเทมพลาร์") สมาชิกส่วนใหญ่ของลาฟามิเลียได้ออกไปเข้าร่วมกลุ่มอัศวินเทมพลาร์ ในขณะที่โฆเซ เด เฆซุส เมนเดซ บาร์กัส ก้าวขึ้นเป็นผู้นำของ "ลาฟามิเลียมิโชอากานา" ซึงมีขนาดเล็กลงมากในเวลานี้ โดยเริ่มมีการต่อสู้กันเองเพื่อชิงอำนาจในรัฐมิโชอากัง

แก๊งค้ายาอัศวินเทมพลาร์ได้ปลูกฝังความเชื่อให้ผู้ปฏิบัติการไป "ต่อสู้และตาย" เพื่อแก๊ง พวกเขาได้มีอำนาจควบคุมปฏิบัติการต่าง ๆ ของลาฟามิเลียมิโชอากานาซึ่งสิ้นฤทธิ์แล้วในปัจจุบัน ทั้งในรัฐมิโชอากัง, รัฐเกร์เรโร, รัฐเมฮีโก และรัฐโมเรโลส

แก๊งค้ายาอัศวินเทมพลาร์ได้ร่วมมือกับแก๊งค้ายาซินาโลอาและแก๊งค้ายาอ่าวก่อตั้งแก๊งมือสังหารชั่วคราวที่เรียกว่า "การ์เตเลสอูนิโดส" () หรือลาเรซิสเตนเซีย ประกอบด้วยมือปืนที่ได้รับการฝึกฝนมาเป็นอย่างดีเพื่อสังหารและขับไล่ผู้ปฏิบัติการของแก๊งค้ายาโลสเซตัสที่บุกเข้าไปในอาณาเขตของฟามิเลียมิโชอากานาเดิมในรัฐมิโชอากังและรัฐฮาลิสโก

ความแตกร้าวล่าสุดของแก๊งเทมพลาร์คือการต่อสู้กับแก๊งค้ายาฆาลิสโกรุ่นใหม่ ซึ่งพยายามที่จะชิงอำนาจควบคุมเต็มรูปแบบในรัฐฮาลิสโกและมิโชอากัง รวมถึงยังต่อสู้กับกลุ่มศาลเตี้ยพลเรือนและกองทหารอาสาสมัครที่กำลังต่อสู้กับอาชญากรในความพยายามที่จะขจัดแก๊งเทมพลาร์ในรัฐมิโชอากัง

ในวันที่ 27 กุมภาพันธ์ ค.ศ. 2015 เซร์บันโด "ลา ตูตา" โกเมซ ซึ่งเป็นผู้นำแก๊งอัศวินเทมพลาร์ได้ถูกตำรวจรัฐบาลกลางเม็กซิโกจับกุม พรรคพวกของเขาจำนวนหนึ่งก็ถูกจับเช่นกัน และทรัพย์สมบัติจำนวนมากถูกรัฐบาลเม็กซิโกยึดไป

อดีตสมเด็จพระสันตะปาปาเบเนดิกต์ที่ 16 ได้เสด็จเยือนรัฐกวานาคัวโตของประเทศเม็กซิโกเมื่อวันที่ 23 มีนาคม ค.ศ. 2012 ตามหมายกำหนดการ

ในวันที่ 17 มีนาคม ค.ศ. 2012 ซึ่งเป็นช่วงก่อนวันดังกล่าว มีการกล่าวหาว่าแก๊งค้ายาอัศวินเทมพลาร์ได้ติดป้ายประกาศ 14 ชิ้นบนสะพานในเลออน, ซันมิกูเอลเดอัลเลนเด, อีราปัวโต, ซาลามันกา, ยูริเรีย, โมโรเลออน และอูริอันกาโต ซึ่งเป็นเขตเทศบาลของรัฐกวานาคัวโต โดยการปฏิญาณว่าจะไม่ปลุกปั่นให้เกิดความรุนแรงใด ๆ ในระหว่างการเยือนของสมเด็จพระสันตะปาปา ข้อความบนแบนเนอร์อ่านได้ว่า:

นอกจากนี้ ยังมีป้ายอื่น ๆ ที่คล้ายคลึงกันซึ่งลงนามโดยแก๊งค้ายาฆาลิสโกรุ่นใหม่ ที่เป็นคู่ปรับของพวกเขา

แก๊งค้ายาอัศวินเทมพลาร์ได้รับการก่อตั้งขึ้นในหลักจรรยาบรรณที่เคร่งครัด ซึ่งพัฒนาโดยลาตูตา หลักนี้มีอยู่ในหนังสือเล่มเล็ก ๆ ที่แจกให้กับสมาชิกทุกคนในเครือข่ายและต่อสาธารณชน หนังสือเล่มนี้ประดับด้วยอัศวินบนหลังม้าพร้อมด้วยหอกและไม้กางเขน หนังสือหนา 22 หน้ามีชื่อว่า "หลักของอัศวินเทมพลาร์แห่งรัฐมิโชอากัง" และมีกฎกับข้อบังคับของแก๊ง แก๊งดังกล่าวอิงกฎจากเหล่าอัศวินอัศวินเทมพลาร์ของยุโรป เหล่าสมาชิกสาบานว่าจะช่วยคนจนและคนที่ไร้อำนาจ, ต่อสู้กับวัตถุนิยม, เคารพผู้หญิงและเด็ก, ไม่ฆ่าเพื่อเงิน และไม่ใช้ยาเสพติด แม้เหล่าอัศวินจะเป็นผู้ทดสอบยาเสพติดทั้งหมด ในขณะที่แก๊งค้ายาได้ดำเนินงานต่อกระทำผิดทางอาญาตามหลักจรรยาบรรณ การละเมิดหลักดังกล่าวยังคงได้รับโทษด้วยความตาย
กลีเซอ 1214 บี

กลีเซอ 1214 บี (Gliese 1214 b) เป็นดาวเคราะห์นอกระบบที่โคจรรอบดาวฤกษ์กลีเซอ 1214 และถูกค้นพบในเดือนธันวาคม 2009 ดาวฤกษ์ของดาวดวงนี้ห่างจากดวงอาทิตย์ 42 ปีแสง ในกลุ่มดาวคนแบกงู ใน 2017 GJ 1214 B เป็นที่รู้จักมากเนื่องจากเป็นดาวเคราะห์มหาสมุทร ด้วยเหตุนี้นักวิทยาศาสตร์จึงตั้งชื่อเล่นว่า "the waterworld"
เคปเลอร์-62

เคปเลอร์-62 (Kepler-62) เป็นดาวฤกษ์ที่เล็กและเย็นกว่าดวงอาทิตย์ อยู่ในกลุ่มดาวพิณ และห่างจากโลก 990 ปีแสง อยู่ในช่วงการมองเห็นของยานอวกาศเคปเลอร์ เมื่อวันที่ 18 เมษายน 2013 มีการประกาศว่าดาวฤกษ์นี้มีดาวเคราะห์โคจรอยู่ห้าดวง สองดวงในนั้นเคปเลอร์-62อีและเคปเลอร์-62เอฟ อยู่ในเขตอาศัยได้ นอกจากนั้น เคปเลอร์-62เอฟ มีแนวโน้มที่จะเป็นดาวเคราะห์หิน
เคปเลอร์-62เอฟ

เคปเลอร์-62เอฟ (Kepler-62f) เป็นดาวเคราะห์นอกระบบซูเปอร์เอิร์ธ ที่โคจรในเขตอาศัยได้ของดาวฤกษ์เคปเลอร์-62 เป็นดาวเคราะห์นอกสุดของดาวเคราะห์ห้าดวงที่ค้นพบรอบ ๆ ดาวฤกษ์ ค้นพบโดยยานอวกาศเคปเลอร์ของนาซ่า อยู่ห่างจากโลกประมาณ 990 ปีแสง (304 พาร์กเซ็ก) ในกลุ่มดาวพิณ
สโมสรฟุตบอลน็องต์

สโมสรฟุตบอลน็องต์ เป็นสโมสรฟุตบอลของประเทศฝรั่งเศสที่มีชื่อว่า Nantes, Pays de la Loire สโมสรก่อตั้งขึ้นเมื่อวันที่ 21 เมษายน พ.ศ. 2486 ในช่วงสงครามโลกครั้งที่สองอันเป็นผลมาจากสโมสรในท้องถิ่นที่ตั้งอยู่ในเมืองมารวมตัวกันเพื่อจัดตั้งสโมสรใหญ่แห่งหนึ่ง จากปี พ. ศ. 2535 ถึง 2550 สโมสรชื่อว่า FC Nantes Atlantiquebefore กลับมาเล่นในตำแหน่งเดิมในช่วงเริ่มต้นของฤดูกาล 2550-08 ปัจจุบัน Nantes เล่นในลีกเอิง 1 ส่วนแรกของฟุตบอลฝรั่งเศส

Nantes เป็นสโมสรที่ประสบความสำเร็จมากที่สุดแห่งหนึ่งในศึกฟุตบอลฝรั่งเศสโดยได้รับชัยชนะจากลีกเอิง 1 ถึง 3 ชื่อ Coupe de France ชนะสามครั้งและได้รับชัยชนะจาก Coupe de la Ligue สโมสรมีชื่อเสียงในเรื่อง jeu à la nantaise ("Nantes-style play") ซึ่งรวมถึงจิตวิญญาณส่วนใหญ่สนับสนุนภายใต้โค้ช José Arribas, Jean-Claude Suaudeau และ Raynald Denoueixand สำหรับระบบเยาวชนซึ่งมีผู้เล่นเช่น Marcel Desailly , Didier Deschamps, Mickaël Landreau, Claude Makélélé, Christian Karembeu และJérémy Toulalan เช่นเดียวกับ Les Canaris (The Canaries) Nantes ยังมีชื่อเล่นว่า Les jaunes et verts (สีเขียวและสีเหลือง) และ La Maison Jaune (The Yellow House)

EditLigue 1
Winners (8): 1964–65, 1965–66, 1972–73, 1976–77, 1979–80, 1982–83, 1994–95, 2000–01

Coupe de France
Winners (3): 1978–79, 1998–99, 1999–00

Coupe de la Ligue
Winners (1): 1964–65

Trophée Des Champions
Winners (3): 1965, 1999, 2001

International competitions Edit

UEFA Champions League
Semi-finalists (1): 1995–96

UEFA Cup Winners' Cup
Semi-finalists (1): 1979–80

Cup of the Alps
Winners (1): 1982
เคปเลอร์-61

เคปเลอร์-61 (Kepler-61) เป็นดาวแคระส้ม อยู่ในกลุ่มดาวหงส์ และห่างจากโลก 1,100 ปีแสง อยู่ในช่วงการมองเห็นของยานอวกาศเคปเลอร์ เมื่อวันที่ 24 เมษายน 2013 มีการประกาศว่าดาวฤกษ์นี้มีดาวเคราะห์โคจรอยู่ในเขตอาศัยได้ชื่อ เคปเลอร์-61บี
เคปเลอร์-61บี

เคปเลอร์-61บี (Kepler-61b) เป็นดาวเคราะห์นอกระบบซูเปอร์เอิร์ธ ที่โคจรในเขตอาศัยได้ของดาวฤกษ์เคปเลอร์-61 ค้นพบโดยยานอวกาศเคปเลอร์ของนาซ่าด้วยวิธีเคลื่อนผ่าน อยู่ห่างจากโลกประมาณ 1,100 ปีแสง (338 พาร์กเซ็ก) ในกลุ่มดาวหงส์
เคปเลอร์-65

เคปเลอร์-65 (Kepler-65) เป็นดาวฤกษ์ที่ใหญ่กว่าดวงอาทิตย์เล็กน้อย มีอย่างน้อยสามดาวเคราะห์
เจ้าชายอาดัลแบร์ทแห่งปรัสเซีย (ค.ศ. 1884–1948)

เจ้าชายอาดัลแบร์ทแห่งปรัสเซีย () หรือพระนามเต็มคือ อาดัลแบร์ท แฟร์ดีนันท์ เบเร็งการ์ วิคทอร์ แห่งปรัสเซีย () เป็นพระราชโอรสองค์ที่สามในจักรพรรดิวิลเฮ็ล์มที่ 2 แห่งเยอรมนี กับพระนางเอากุสเทอแห่งชเลสวิช-ฮ็อลชไตน์

พระองค์ทรงรับราชการในกองทัพเรือจักรวรรดิ พระองค์ได้เป็นผู้บัญชาการเรือหลวงเดรสเดินในช่วงสงครามโลกครั้งที่หนึ่ง ทรงมียศสุดท้ายเป็นนาวาโท
พระองค์เสกสมรสกับเจ้าหญิงอเดลาอีเดอแห่งซัคเซิน-ไมนิงเงิน เมื่อวันที่ 3 สิงหาคม ค.ศ. 1914 ที่เมืองวิลเฮ็ลมส์ฮาเฟิน (Wilhelmshaven) ทั้งสองมีพระบุตร 3 องค์ ได้แก่
ฟังใจ

"บทความนี้หมายถึงบริษัทให้บริการสตรีมดนตรี ส่วนฟังไจในความหมายอื่นดูที่: ฟังไจ"

ฟังใจ () เป็นบริการสตรีมเพลงโดยไม่เสียค่าใช้จ่าย สัญชาติไทย เปิดให้บริการตั้งแต่ปี พ.ศ. 2557 โดยสตาร์ทอัป บริษัทฟังใจ จำกัด ปัจจุบันฟังใจประกอบด้วยบริการทางดนตรีอื่น ๆ เช่น นิตยสารดนตรี คอนเสิร์ต และการสัมมนาทางดนตรี เป็นต้น โดยฟังใจเป็นบริการสตรีมเพลงที่แตกต่างจากสตรีมเพลงอื่น ๆ ที่การสนับสนุนดนตรีนอกกระแส (ดนตรีอินดี้) และศิลปินใหม่ที่เน้นแนวดนตรีนอกกระแสเป็นหลัก
น็อกเทินส์ โอพัสที่ 9 (ชอแป็ง)

น็อกเทินส์ โอพัสที่ 9 (Nocturnes, Op. 9) เป็นชุดน็อกเทิร์นสามชิ้น แต่งโดยเฟรเดริก ชอแป็งระหว่าง ค.ศ. 1830–1832 เพื่ออุทิศแก่ Marie Pleyel นักเปียโนชาวเบลเยียม น็อกเทิร์นถือว่าเป็นหนึ่งในงานที่เป็นที่รู้จักมากที่สุดของชอแป็งอีกด้วย
ชอแป็งแต่งน็อกเทิร์นนี้ตอนอายุยี่สิบปี
บริษัทแพร่สัญญาณทงยาง

บริษัทแพร่สัญญาณทงยาง หรือ ทีบีซี (; ) เป็นอดีตบริษัทที่ประกอบกิจการแพร่สัญญาณวิทยุและโทรทัศน์ของเกาหลีใต้ ตั้งแต่ พ.ศ. 2508 - 2523 โดยมี ลี เบียงชอล ผู้ก่อตั้งบริษัทซัมซุง เป็นผู้บริหาร

บริษัทนี้ก่อตั้งเมื่อวันที่ 26 มิถุนายน พ.ศ. 2508 โดยเริ่มกิจการวิทยุกระจายเสียงระบบเอฟเอ็ม ความถี่ 89.1 เมกะเฮิรตซ์ (สัญญาณเรียกขาน: HLCD) ในชื่อ "สถานีวิทยุกรุงโซล" นับเป็นสถานีวิทยุเอฟเอ็มสถานีแรกของเกาหลีใต้ ต่อมาในเดือนธันวาคมปีเดียวกัน ได้จัดตั้งสถานีโทรทัศน์ทงยาง ทางช่องสัญญาณที่ 7 หลังจากนั้นในปี พ.ศ. 2513 ได้เริ่มใช้ระบบเสียงสเตอริโอครั้งแรกในสถานีวิทยุ

บริษัทถูกยุบรวมกับเคบีเอส ตั้งแต่เดือนธันวาคม พ.ศ. 2523 โดยคลื่นวิทยุและโทรทัศน์ของบริษัทแต่เดิมถูกโอนไปเป็นของเคบีเอส ต่อมาในปี พ.ศ. 2554 ได้เปลี่ยนชื่อบริษัทเป็นเจทีบีซี
ฟังก์ชันกำเนิด

ในทางฟิสิกส์ ฟังก์ชันกำเนิด (Generating function approach) คือการใช้อนุพันธ์ย่อยสร้างสมการเชิงอนุพันธ์ที่อธิบายถึงพลศาสตร์ของระบบ ตัวอย่างทั่วไป เช่น ฟังก์ชันแบ่งส่วน (Partition function) ของกลศาสตร์สถิติ หรือฮามิลโทเนียน (Hamiltonian) หรือฟังก์ชันที่ทำหน้าที่แสดงความสัมพันธ์ระหว่าง 2 เซตของตัวแปรคาโนนิคัล (Canonical variable) สำหรับการแปลงแบบบัญญัติ (Canonical transformation)
สำหรับการแปลงแบบบัญญัติ เพื่อตรวจสอบความถูกต้องของการแปลงฟังก์ชันระหว่าง และ ซึ่งทั้งสองเซตจะต้องเป็นไปตามหลักการฮามิลตัน (Hamilton's principle) โดยสามารถเขียนสมการลากรานจ์ได้ คือ formula_1 และ formula_2 ตามลำดับ โดยที่การแปลงเลอจองก์ (Legendre transform) จะต้องมีค่าคงตัว นั่นคือ :

ทั้งสองสมการจะได้ความสัมพันธ์ ดังนี้

โดยที่ จะเป็นฟังก์ชันกำเนิด (Generating function) ขึ้นกับพิกัดและโมเมนตัมทั้งในระบบเก่า ( หรือ ) และระบบใหม่ ระบบเก่า ( หรือ ) และ จะเป็นตัวปรับขนาดของการแปลง (Scale transformation) สำหรับการแปลงแบบบัญญัติจะให้ formula_5

สำหรับการแปลงแบบบัญญัติ จะมีฟังก์ชันกำเนิดทั้งหมด 4 รูปแบบ ดังนี้

formula_6 ขึ้นกับพิกัดของทั้งระบบเก่าและใหม่

สามารถเขียนสมการได้ ดังนี้

เนื่องจากพิกัดระบบเก่าและใหม่เป็นอิสระต่อกัน ดังนั้นสมการข้างต้นจะเป็นจริงก็ต่อเมื่อ

formula_10 ขึ้นกับพิกัดของระบบเก่ากับโมเมนตัมของระบบใหม่

สามารถเขียนสมการได้ ดังนี้

เนื่องจากพิกัดของระบบเก่าและโมเมนตัมของระบบใหม่เป็นอิสระต่อกัน ดังนั้นสมการข้างต้นจะเป็นจริงก็ต่อเมื่อ

formula_14 ขึ้นกับโมเมนตัมของระบบเก่ากับพิกัดของระบบใหม่

สามารถเขียนสมการได้ ดังนี้

เนื่องจากโมเมนตัมของระบบเก่าและพิกัดของระบบใหม่เป็นอิสระต่อกัน ดังนั้นสมการข้างต้นจะเป็นจริงก็ต่อเมื่อ

formula_18 ขึ้นกับโมเมนตัมของทั้งระบบเก่าและใหม่

สามารถเขียนสมการได้ ดังนี้

เนื่องจากโมเมนตัมของระบบเก่าและใหม่เป็นอิสระต่อกัน ดังนั้นสมการข้างต้นจะเป็นจริงก็ต่อเมื่อ
รองประธานาธิบดีตุรกี

รองประธานาธิบดีแห่งสาธารณรัฐตุรกี คือตำแหน่งทางการเมืองสูงสุดเป็นอันดับสองรองจากประธานาธิบดีแห่งตุรกี เป็นการสถาปนาตำแหน่งแทนที่ตำแหน่งนายกรัฐมนตรีที่ถูกยุบไปภายหลังการลงประชามติรัฐธรรมนูญตุรกี พ.ศ. 2560
เดอะไลอ้อนคิง (ภาพยนตร์ พ.ศ. 2562)

เดอะไลอ้อนคิง เป็นภาพยนตร์ดรามาอเมริกันที่กำหนดออกฉาย พ.ศ. 2562 กำกับโดยจอน แฟฟโรว์ ผลิตโดยวอลต์ดิสนีย์พิกเชอส์ และเขียนโดยJeff Nathanson เป็นการนำภาพยนตร์แอนิเมชัน ปี พ.ศ. 2537 ชื่อเดียวกันนี้มาสร้างใหม่ โดยการสร้างสัจนิยมแบบภาพถ่ายด้วยคอมพิวเตอร์ ให้เสียงโดยดอนัลด์ โกลเวอร์, เซธ โรเกน, Chiwetel Ejiofor, Billy Eichner, จอห์น ออลิเวอร์, คีแกน ไมเคิล-คีย์, บียอนเซ่ โนวส์-คาร์เทอร์, และ เจมส์ เอิร์ล โจนส์
น็อกเทินส์ โอพัสที่ 15 (ชอแป็ง)

น็อกเทินส์ โอพัสที่ 15 (Nocturnes, Op. 15) เป็นชุดบทเพลงน็อกเทิร์น 3 บทซึ่งเฟรเดริก ชอแป็ง แต่งขึ้นระหว่าง 1830–1833 และเผยแพร่ในมกราคม 1834 เพื่ออุทิศแก่ Ferdinand Hiller

Nocturne in F major, Op. 15, No. 1 เป็นน็อกเทิร์นบทที่สี่ของชอแป็ง แต่งใน 1832

Nocturne in F-sharp major, Op. 15, No. 2 เป็นน็อกเทิร์นบทที่ห้าของชอแป็ง
เจ้าชายไฮน์ริชแห่งปรัสเซีย (ค.ศ. 1862–1929)

จอมพลเรือ เจ้าชายไฮน์ริชแห่งปรัสเซีย () หรือพระนามเต็มคือ อัลแบร์ท วิลเฮ็ล์ม ไฮน์ริช แห่งปรัสเซีย () ทรงเป็นเจ้าชายปรัสเซียและเป็นพระอนุชาในจักรพรรดิวิลเฮ็ล์มที่ 2 แห่งเยอรมนี และทรงเป็นนายทหารในกองทัพเรือจักรวรรดิเยอรมัน ทรงเป็นผู้บังคับการกองเรือทะเลหลวง และกองเรือทะเลบอลติกในช่วงสงครามโลกครั้งที่หนึ่ง

เจ้าชายไฮน์ริชประสูติในวังมกุฎราชกุมารในกรุงเบอร์ลิน เป็นพระราชบุตรองค์ที่ 3 และโอรสองค์ที่ 2 ในมกุฎราชกุมารฟรีดริช (จักรพรรดิฟรีดริชที่ 3 ในกาลต่อมา) กับเจ้าหญิงวิกตอเรีย พระราชกุมารีแห่งสหราชอาณาจักร ด้วยเหตุนี้จึงทำให้พระองค์มีศักดิ์เป็นหลานยายของสมเด็จพระราชินีนาถวิกตอเรียแห่งสหราชอาณาจักร

เจ้าชายไฮน์ริชแห่งปรัสเซีย ทรงเสกสมรสกับเจ้าหญิงอีเรเนอแห่งเฮ็สเซินและไรน์เมื่อ 24 พฤษภาคม ค.ศ. 1888 มีพระบุตรด้วยกัน 3 พระองค์ดังนี้:
อำเภอกูปัง

กูปัง () เป็นอำเภอของจังหวัดนูซาเติงการาตะวันออกที่ตั้งอยู่ในประเทศอินโดนีเซีย อยู่ทางด้านตะวันตกสุดของเกาะติมอร์ (นอกเหนือจากพื้นที่ของเมืองกูปัง ซึ่งเป็นพื้นที่ที่อยู่ภายใต้การปกครองของประเทศ) พร้อมกับเกาะขนาดเล็กเซอเมา (อยู่นอกทางตะวันตกของเกาะติมอร์) เกาะทางตะวันตกเฉียงใต้และทางตะวันตกอดีตเคยเป็นพื้นที่ในการปกครองของอำเภอกูปัง อาทิ หมู่เกาะโรเต แยกตัวเมื่อปี พ.ศ. 2545 (แยกเป็นพื้นที่อำเภอโรเตอึนดาโอ) และพื้นที่หมู่เกาะซาวู แยกตัวเมื่อเดือนตุลาคม พ.ศ. 2551 (แยกเป็นพื้นที่อำเภอซาบูไรจูวา) เมืองหลักของอำเภอกูปัง คือ เมืองโอเอลามาซี
อำเภอซุมบาตะวันตก

ซุมบาตะวันตก () เป็นอำเภอของจังหวัดนูซาเติงการาตะวันออกในประเทศอินโดนีเซีย ได้รับการจัดตั้งขึ้นเมื่อปี พ.ศ. 2501
อำเภอมีพื้นที่ลดลงอย่างมาก ในปี พ.ศ. 2500 หลังจากที่มีการจัดตั้งอำเภอใหม่บนเกาะซุมบา ปัจจุบันมีพื้นที่ที่ดูแลอยู่ทั้งหมด 709.9 กิโลเมตร และประชากรในอำเภอมีทั้งหมด 111,993 จากการสำมะโนประชากร พ.ศ. 2553 ประชากรล่าสุด (จากเดือนมกราคม พ.ศ. 2557) มีทั้งหมด 120,162 คน ในอำเภอมีเมืองหลัก คือ เมืองไวกาบูบัก

อำเภอนี้มีลักษณะที่แห้งแล้ง หนึ่งในปัญหาที่สำคัญ คือ ประชากรที่อาศัยอยู่ตามชนบท มักเจอปัญหาหารขาดแคลนน้ำอยู่เป็นประจำ แม้ว่าจะมีแหล่งน้ำตามธรรมชาติ อย่างน้ำตกหรือน้ำพุ แต่เมื่อถึงช่วงฤดูร้อน น้ำก็ขาดแคลนเสมอ ในบางหมู่บ้านองค์กรส่วนท้องถิ่นที่ไม่ใช้ส่วนของรัฐบาลบางทีได้รับการสนับสนุนจากหน่วยงานจากต่างประเทศ เช่น โครงการพัฒนาเกี่ยวกับน้ำขนาดระดับเล็ก
คีโด ฟัน โรสซึม

คีโด ฟัน โรสซึม (; เกิดวันที่ 31 มกราคม พ.ศ. 2499) เป็นโปรแกรมเมอร์ชาวดัตช์ที่เป็นที่รู้จักว่าเป็นผู้สร้างภาษาไพทอน หรือ "Benevolent Dictator For Life" (BDFL) จนกระทั่งเขาก้าวลงจากตำแหน่งในเดือนกรกฎาคม พ.ศ. 2561

ฟัน โรสซึม เกิดและโตในเนเธอร์แลนด์ เขาได้รับปริญญาโทตามด้วยการฝึกงานในสาขาคณิตศาสตร์และวิทยาการคอมพิวเตอร์จากมหาวิทยาลัยอัมสเตอร์ดัมใน พ.ศ. 2525
จังหวัดบลากอเยฟกราด

จังหวัดบลากอเยฟกราด (, "oblast Blagoevgrad" หรือ Благоевградска област, "Blagoevgradska oblast") หรือในชื่อ Pirin Macedonia(, "Pirinska Makedoniya") เป็นจังหวัด (oblast) ทางตะวันตกเฉียงใต้ของบัลแกเรีย มีเขตแดนติดต่อกับจังหวัดอีกสี่จังหวัดของบัลแกเรียทางเหนือและตะวันออก ภูมิภาคมาซิโดเนียของกรีกทางใต้ และประเทศมาซิโดเนียทางตะวันตก มี 14 เทศบาล 12 เมือง โดยเมืองหลวงอยู่ที่บลากอเยฟกราด เมืองสำคัญอื่น ๆ ได้แก่ Bansko, Gotse Delchev, Melnik, Petrich, Razlog, Sandanski, และ Simitli
บลากอเยฟกราด

บลากอเยฟกราด (, จนถึง 1975 Го̀рна Джумая̀) เป็นศูนย์กลางทางเศรษฐกิจ วัฒนธรรม และการศึกษาของทางตะวันตกเฉียงใต้ของประเทศบัลแกเรีย และเป็นเมืองที่ใหญ่ที่สุดในเขตการปกครองที่มีชื่อเดียวกัน ตามการสำรวจสำมะโนประชากรของสำนักงานสถิติแห่งชาติ ณ วันที่ 31 ธันวาคม 2015 มีประชากรทั้งหมด 69,610 คน
อำเภอเอินเดอ

เอินเดอ () เป็นอำเภอของจังหวัดนูซาเติงการาตะวันออกที่ตั้งอยู่ในประเทศอินโดนีเซีย มีเมืองหลักคือเอินเดอ มีพื้นที่รวม 2,046.62 ตารางกิโลเมตร และตามสำมะโนประชากร พ.ศ. 2553 มีประชากรรวม 260,428 คน อุทยานแห่งชาติเกอลีมูตูและเขาเกอลีมูตูตั้งอยู่ในอำเภอนี้
จังหวัดบูร์กาส

จังหวัดบูร์กาส (, "oblast Blagoevgrad") เป็นจังหวัด (oblast) ทางตะวันออกเฉียงใต้ของบัลแกเรีย มีเขตแดนติดต่อกับจังหวัดอีกสี่จังหวัดของบัลแกเรียทางเหนือและตะวันตก ทะเลดำทางตะวันออก และตุรกีทางใต้ โดยเมืองหลวงอยู่ที่บูร์กาส เมืองที่ใหญ่เป็นอันดับที่สี่ของประเทศ มีพื้นที่มากที่สุดคือ 7,748.1 ตารางกิโลเมตร และมีประชากรรวม 409,018 ใน 2011
อำเภอมังกาไร

มังกาไร () เป็นอำเภอในจังหวัดนูซาเติงการาตะวันออกของประเทศอินโดนีเซีย มีอาณาเขตควบคุมทั้งหมดของเกาะโฟลเร็ซ อำเภอนี้ได้รับการจัดตั้งขึ้นเมื่อปี พ.ศ. 2501 ต่อมาได้มีอำเภอที่แยกตัวไปเป็นอำเภอใหม่ ส่งผลให้พื้นที่และประชากรภายในอำเภอลดลงตาม โดยแยกเป็นอำเภอมังกาไรตะวันตกในปี พ.ศ. 2547 และอำเภอมังกาไรตะวันออกในปี พ.ศ. 2500 เมืองหลักของอำเภอนี้คือเมืองรูเต็ง

แหล่งโบราณคดีลียังบูวาอยู่ภายในเขตอำเภอมังกาไร ห่างจากเมืองรูเต็งไปทางทิศเหนือประมาณ 10 กิโลเมตร
หลุยส์-กาบรีแยล ซูว์แช

หลุยส์-กาบรีแยล ซูว์แช () ( 2 มีนาคม ค.ศ. 1770 - 3 มกราคม ค.ศ. 1826) เป็นจอมพลแห่งจักรวรรดิฝรั่งเศสที่รับใช้จักรพรรดินโปเลียน และได้รับบรรดาศักดิ์เป็นดยุกแห่งอัลบูแฟรา

เขาเกิดที่โรงงานปั่นไหมที่เมืองลียง ในตอนแรกเขาติดตามบิดาในงานอาชีพธุรกิจผ้าไหม แต่เขาเปลี่ยนใจไปสมัครเป็นทหารอาสาในกรมทหารม้าในหน่วยทหารพิทักษ์ชาติ

ค.ศ.1793 ในการรบที่เมืองตูลง เขาสามารถจับตัวนายพลอังกฤษชื่อว่า ชาร์ล โอ'ฮารา

ค.ศ.1796 ในการยุทธ์อิตาลี เขาได้รับบาดเจ็บเล็กน้อยที่เมืองเคเรีย
ค.ศ.1805 เมื่อนโปเลียนทำการรบกับออสเตรีย ซูว์แชก็ได้บัญชาการรบทั้งในเอาซ์เตอลิทซ์ ซาลเฟลด์ เยน่า พูลทุร์ก และออสโตรเลนก้า ในการรบที่ออสโตรเลนก้า ซุเช็ตได้ทำการร่วมมือกับนายพลแอน ซาวารี ขับไล่ทหารรัสเซียที่นำโดยนายพลอีวาน เอ็สเซ็น

ค.ศ.1808 เมื่อเกิดสงครามคาบสมุทร ซูว์แชได้รับอาญาสิทธิ์บัญชาการกองทัพทหารราบและได้รับยศเคานต์ จากนั้นจึงทำการรบกับทหารสเปนที่เมืองซาราโกซา และได้เผชิญกับนายพลโจเซ เดอ พาลาฟ็อก และ เบลค โจเยส

ค.ศ.1814 ได้ทำการร่วมมือกับนายพลดีเยอ ซูลต์ เพื่อทำการป้องกันกรุงปารีสที่กำลังถูกโจมตีโดยทหารสัมพันธมิตร

เมื่อช่วงการฟื้นฟูบรู์บง พระเจ้าหลุยส์ที่ 18 ได้แต่งตั้งให้ซูว์แชเป็นขุนนางแห่งฝรั่งเศส แต่เมื่อนโปเลียนสามารถหนีออกจากเกาะเอลบา ซูว์แชได้กลับมาสวามิภักดิ์ต่อนโปเลียนอีกครั้งหนึ่ง

เขาเสียชีวิตที่ปราสาทเซนต์-โจเซฟใกล้กับเมืองมาร์แซย์ ด้วยวัย 55 ปี

ซูว์แชทำการสมรสกับนางสาวออนอรีน อันตอน ( 26 กุมภาพันธ์ ค.ศ.1790-13 เมษายน ค.ศ.1884 )หลานสาวของจูลี คลารี พระมเหสีของโจเซฟ โบนาปาร์ต มีบุตร-ธิดาด้วยกัน 3 คน
น้ำตกวชิรธาร

น้ำตกวชิรธาร (หรือน้ำตกตาดฆ้องโยง) เป็นน้ำตกแห่งหนึ่งในอำเภอจอมทอง จังหวัดเชียงใหม่

น้ำตกวชิรธารเป็นน้ำตกที่มมีลักษณะไหลลงมาจากผาชันหินแกรนนิต ตั้งอยู่ในเขตอุทยานแห่งชาติดอยอินทนนท์อันเป็นภูเขาที่สูงที่สุดในประเทศไทย มีความสูง 70 เมตรและเป็นหนึ่งในน้ำตกหลาย ๆ แห่งในพื้นที่บริเวณนั้น
ยูแซฟ ปอญาตอฟสกี

ยูแซฟ อันตอญี ปอญาตอฟสกี (; 7 พฤศภาคม ค.ศ. 1763 – 19 ตุลาคม ค.ศ. 1813) พระองค์ทรงดำรงพระอิสริยยศเป็นเจ้าชายแห่งโปแลนด์ ก่อนที่จะเข้าทรงดำรงตำแหน่งเป็นจอมพลแห่งจักรวรรดิฝรั่งเศส

พระองค์ทรงเป็นราชนัดดาของพระเจ้าสตาญิสวัฟที่ 2 เอากุสตุส เป็นโอรสของขุนนางอันด์แชย์ ปอญาตอฟสกี มีพี่สาวคือ มาเรีย แตแรซา ปอญาตอฟสกา เกิดที่กรุงเวียนนา ราชธานีของออสเตรีย และอาศัยอยู่ในออสเตรียระยะหนึ่งก่อนที่จะกลับโปแลนด์ ในระหว่างที่อยู่ที่ออสเตรียนั้น ได้ฝึกวิชาความรู้ทั้งด้านการรบและการปกครอง

ค.ศ. 1787 ได้รับตำแหน่งเป็นพันเอก และทำการช่วยเหลือองค์ชายคาร์ล ฟิลิป ในการรบกับพวกเติร์ก

พระองค์ทรงกลับโปแลนด์พร้อมกับนายพลตาแดอุช กอชชุชกอ ตอนนั้นรัสเซียทำการรุกรานโปแลนด์อยู่บ่อยครั้ง จนทำให้พระองค์ต้องไปใช้ชีวิตแบบส่วนตัว แต่เมื่อนโปเลียนแห่งฝรั่งเศสเรืองอำนาจและสามารถเอาชนะออสเตรียได้ องค์ชายปอญาตอฟสกีจึงยินยอมให้กองทัพของฌออากีม มูว์ราเข้ากรุงวอร์ซอ และได้เป็นจอมพลแห่งจักรวรรดิฝรั่งเศสและได้บัญชาการในส่วนทหารม้า

กองทัพออสเตรียที่นำโดยอาร์ชดยุคเฟอร์ดินานด์ คาร์ล โยเซฟ ยังคงบุกโปแลนด์อยู่เรื่อย ๆ แต่พระองค์ก็สามารถเอาชนะทหารออสเตรียได้ทั้งหมด

ค.ศ. 1812 ฝรั่งเศสทำการบุกรัสเซีย องค์ชายปอญาตอฟสกีก็ทรงนำทหารม้าของพระองค์เข้าร่วมรบด้วย

หลังการบุกรัสเซีย ทำให้ฝรั่งเศสพ่ายแพ้กลับมา ทำให้อังกฤษ, ออสเตรีย, ปรัสเซีย, รัสเซีย และบรรดาประเทศอื่น ๆ ที่เกลียดชังนโปเลียนรวมกำลังกันแล้วเคลื่อนพลไปที่เมืองไลพ์ซิช นโปเลียนจึงยกทัพไปหมายจะล้างแค้นบรรดาพันธมิตร เมื่อสงครามเริ่มขึ้น องค์ชายปอญาตอฟสกีก็นำทหารม้าเข้าบุกศัตรูอย่างกล้าหาญ แต่จำนวนทหารพันธมิตรมีมากและช่วงนั้นทหารฝรั่งเศสกำลังชุลมุนเนื่องจากการเปลี่ยนฝ่ายของบรรดาเจ้าเยอรมัน พระองค์จึงตัดสินใจให้กองทัพหลวงของนโปเลียนถอยทัพ ส่วนพระองค์ก็พยายามป้องกันข้าศึกแต่ต้านไม่อยู่จึงพาทหารที่เหลือหนีข้ามแม่น้ำ แต่ก็ถูกทหารพันธมิตรไล่ตามจนพระองค์พลัดตกน้ำจนจมน้ำสิ้นพระชนม์
แขวงนิชิเกียว

แขวงนิชิเกียว () เป็นหนึ่งใน 11 แขวงการปกครองในนครเกียวโต จังหวัดเกียวโต ชื่อแขวงนี้มีความหมายว่า "แขวงตะวันตก" เนื่องจากตั้งอยู่ทางตะวันตกของเมือง แหล่งท่องเที่ยวขึ้นชื่อในแขวงนี้คือวัดไซโฮ และย่านอาราชิยามะ
สถานีรถไฟบัมปากุคิเน็นโคเอ็ง (โอซากะ)

สถานีรถไฟบัมปากุคิเน็นโคเอ็ง () เป็นสถานีรถไฟโมโนเรลของโอซากะโมโนเรลในเมืองซุยตะ จังหวัดโอซากะ ตั้งอยู่ติดกับอุทยานเอ็กซ์โปอนุสรณ์ (Expo Commemoration Park) และยังเป็นสถานีสับเปลี่ยนสายระหว่างสายหลักกับสายไซโต
แขวงสึรูมิ (โอซากะ)

แขวงสึรูมิ () เป็นหนึ่งใน 24 แขวงการปกครองของนครโอซากะ จังหวัดโอซากะ ประเทศญี่ปุ่น มีพื้นที่ 8.17 ตารางกิโลเมตร ถือเป็นแขวงที่อยู่ทางตะวันออกที่สุดของนครโอซากะ แขวงสึรูมิเคยเป็นสถานที่จัดงานนิทรรศการพืชสวนนานาชาติในปีค.ศ. 1990
แขวงมินามิ (ฮิโรชิมะ)

แขวงมินามิ () เป็นหนึ่งใน 8 แขวงการปกครองของนครฮิโรชิมะ จังหวัดฮิโรชิมะ ประเทศญี่ปุ่น มีพื้นที่ 26.46 ตารางกิโลเมตร ครอบคลุมถึงเกาะสามแห่งได้แก่ เกาะนากาวะ เกาะโทเงะ และเกาะนิโนะชิมะ มีประชากรแขวงทั้งสิ้น 144,016 คน (2018)
ภาควิชาพฤกษศาสตร์ คณะวิทยาศาสตร์ มหาวิทยาลัยเกษตรศาสตร์

ภาควิชาพฤกษศาสตร์ คณะวิทยาศาสตร์ มหาวิทยาลัยเกษตรศาสตร์ ถือกำเนิดนับตั้งแต่เป็นหมวดวิชา ในแผนกชีววิทยา คณะกสิกรรมและสัตวบาล มหาวิทยาลัยเกษตรศาสตร์

ต่อมาในปี พ.ศ. 2509 มีมติจากสภามหาวิทยาลัยเกษตรศาสตร์ให้จัดตั้งคณะวิทยาศาสตร์และอักษรศาสตร์ จึงได้โอนย้ายไปสังกัดยังสถานที่ใหม่ ภายใต้ภาควิชาชีววิทยา กระทั่งปี พ.ศ. 2524 สาขาวิชาพฤกษศาสตร์ได้รับการยกระดับขึ้นเป็นภาควิชาหนึ่งในคณะวิทยาศาสตร์ มหาวิทยาลัยเกษตรศาสตร์

ปัจจุบัน ภาควิชาพฤกษศาสตร์ คณะวิทยาศาสตร์ มหาวิทยาลัยเกษตรศาสตร์ จัดการเรียนการสอนในระดับปริญญาตรี ปริญญาโท และปริญญาเอก มีผลงานการค้นพบและวิจัยระดับโลก อาทิ
ผลงานการค้นพบ “ช้างงาเอก” พืชชนิดใหม่ของโลก, ผลงานการค้นพบ “รักตะนิล” พรรณไม้ชนิดใหม่ของโลก เป็นต้น และยังมีนิสิตเก่าได้รับพระราชทานทุนมูลนิธิอานันทมหิดล ไปศึกษาต่อในระดับปริญญาโทและปริญญาเอกยังต่างประเทศอีกด้วย

การเรียนการสอนด้านพฤกษศาสตร์ในมหาวิทยาลัยเกษตรศาสตร์ มีกำเนิดมาพร้อมกับการก่อตั้งมหาวิทยาลัยฯ ตั้งแต่ปี พ.ศ. 2486 ในขณะนั้นยังเป็นหมวดวิชา สังกัดแผนกชีววิทยา คณะกสิกรรมและสัตวบาล และมีการผลิตบัณฑิตในระดับปริญญาตรีและปริญญาโท จึงนับได้ว่ามีนิสิตที่จบในสาขาพฤกษศาสตร์ตั้งแต่นั้นเป็นต้นมา

กระทั่งในปี พ.ศ. 2509 สภามหาวิทยาลัยฯ มีมติจัดตั้งคณะวิทยาศาสตร์และอักษรศาสตร์อย่างเป็นทางการ จึงย้ายมาสังกัดอยู่ที่คณะใหม่ภายใต้ภาควิชาชีววิทยา ซึ่งประกอบไปด้วย 5 สาขา ได้แก่ จุลชีววิทยา พฤกษศาสตร์ พันธุศาสตร์ สัตววิทยา และรังสีประยุกต์และไอโซโทป ต่อมาในปี พ.ศ. 2524 ได้ยกระดับสาขาทั้ง 5 ขึ้นเป็นภาควิชาสังกัดคณะวิทยาศาสตร์ดังเช่นในปัจจุบัน

ภาควิชาพฤกษศาสตร์ มีหัวหน้าภาควิชามาแล้ว 11 คน ดังรายนามต่อไปนี้

หมายเหตุ คำนำหน้านามของผู้ดำรงตำแหน่งหัวหน้าภาควิชา เป็นคำนำหน้านามตามตำแหน่งทางวิชาการในขณะนั้น

ภาควิชาพฤกษศาสตร์เปิดสอนหลักสูตรทั้งในระดับปริญญาตรี ปริญญาโท และปริญญาเอก รายละเอียดดังนี้

คณาจารย์ของภาควิชาฯ มีการค้นคว้าวิจัยทางพฤกษศาสตร์หลายด้าน เช่น

ภาควิชาพฤกษศาสตร์มีความร่วมมือทางวิชาการกับสถาบันวิจัยทั้งในและต่างประเทศ เช่น

พิพิธภัณฑ์องค์ความรู้ทางพฤกษศาสตร์ ตั้งอยู่ภายในอาคารเรือนเพาะชำ เป็นแหล่งรวบรวมตัวอย่างพืช ข้อมูลความรู้ทางด้านพืช เพื่อใช้ในการเรียนการสอน การวิจัย และบริการประชาชนทั่วไป 
จัดแสดงวิวัฒนาการพืช ความหลากหลาย โครงสร้างพืช ตัวอย่างผล/เมล็ด และการใช้ประโยชน์

ในช่วงระยะเวลาที่ทำการศึกษาทางภาควิชาฯ ได้จัดกิจกรรมให้นักศึกษาได้ฝึกฝนและลงมือปฏิบัติจริง ตลอดจนการนำเสนองานวิจัย เพื่อสร้างความร่วมมือระหว่างหน่วยงานวิจัยทั้งภายในประเทศและต่างประเทศ อาทิ
แขวงชูโอ

แขวงชูโอ () มีความหมายว่า แขวงกลาง เป็นเขตการปกครองระดับแขวง มีอยู่ในหลายเมืองใหญ่ของประเทศญี่ปุ่น
แขวงคิตะ

แขวงคิตะ () มีความหมายว่า แขวงเหนือ เป็นเขตการปกครองระดับแขวง มีอยู่ในหลายเมืองใหญ่ของประเทศญี่ปุ่น
คิตายามะ

คิตายามะ () เป็นหมู่บ้านในจังหวัดวากายามะ ประเทศญี่ปุ่น ถึงแม้ว่าจะอยู่ในการปกครองของจังหวัดวากายามะ แต่คิตายามะกลับไม่มีพื้นที่ส่วนใดที่ติดต่อกับส่วนอื่น ๆ ของจังหวัดวากายามะเลย โดยติดต่อกับจังหวัดนาระทางทิศเหนือและจังหวัดมิเอะทางทิศใต้ คิตายามะเป็นหมู่บ้านเพียงแห่งเดียวในจังหวัดวากายามะ และเป็นเขตการปกครองระดับเทศบาลเพียงแห่งเดียวของประเทศญี่ปุ่นที่มีลักษณะเป็นดินแดนส่วนแยก (exclave)

ชุมชนคิตายามะก่อตัวขึ้นในฐานะหมู่บ้านที่มีการทำป่าไม้โดยตัดไม้จากป่าบริเวณใกล้เคียงแล้วล่องซุงลงไปตามแม่น้ำไปยังเมืองชิงงูเพื่อจำหน่ายต่อไปยังแหล่งอื่นต่อไป ทำให้คิตายามะและชิงงูเจริญไปด้วยกันในฐานะเมืองคู่ค้า ต่อมาในปี พ.ศ. 2414 เมื่อระบบแคว้นถูกยกเลิกและแคว้นต่าง ๆ เปลี่ยนมาเป็นจังหวัดนั้น ชาวบ้านในคิตายามะเลือกที่จะขึ้นกับจังหวัดวากายามะซึ่งเป็นจังหวัดเดียวกับเมืองชิงงู แทนที่จะเป็นจังหวัดนาระหรือจังหวัดมิเอะที่มีพรมแดนติดต่อกัน

ในปี พ.ศ. 2432 หมู่บ้านอื่น ๆ อีก 5 หมู่บ้านได้แก่นานาอิโระ ทาเกฮาระ โอนูมะ ชิโมโออิ และโคมัตสึถูกยุบรวมเข้าเป็นส่วนหนึ่งของคิตายามะ

ในปัจจุบันเศรษฐกิจของคิตายามะขึ้นกับเกษตรกรรมและการท่องเที่ยว โดยเปิดให้นักท่องเที่ยวไปล่องแก่งในแม่น้ำได้ นอกจากนี้คิตายามะยังเป็นแหล่งปลูกส้มจาบาระอีกด้วย
แขวงฮิงาชิ (ซาไก)

แขวงฮิงาชิ (東区) เป็นแขวงของนครซาไกในจังหวัดโอซากะ ประเทศญี่ปุ่น มีเนื้อที่ 10.48 ตารางกิโลเมตรและมีประชากร 85,263 คน มีความหนาแน่นของประชากร 8,136 ต่อตารางกิโลเมตร ชื่อหมายถึง "ตำบลตะวันออก"

แขวงของนครซาไกนี้จัดตั้งขึ้นเมื่อซาไกกลายเป็นนครที่ตั้งขึ้นโดยข้อบัญญัติรัฐบาลญี่ปุ่น เมื่อวันที่ 1 เมษายน 2006
แขวงนากะ (ซาไก)

แขวงนากะ (中区) เป็นแขวงของนครซาไกในจังหวัดโอซากะ ประเทศญี่ปุ่น มีเนื้อที่ 17.94 ตารางกิโลเมตรและมีประชากร 121,377 คน มีความหนาแน่นของประชากร 6,766 ต่อตารางกิโลเมตร ชื่อหมายถึง "ตำบลกลาง"

แขวงของนครซาไกนี้จัดตั้งขึ้นเมื่อซาไกกลายเป็นนครที่ตั้งขึ้นโดยข้อบัญญัติรัฐบาลญี่ปุ่น เมื่อวันที่ 1 เมษายน 2006
แขวงคามิเงียว

แขวงคามิเงียว () เป็นหนึ่งใน 11 แขวงการปกครองในนครเกียวโต จังหวัดเกียวโต แขวงนี้มีพระราชวังหลวงเกียวโตอยู่